Keemia keskse mõiste - aatomi - üks tähtsamaid omadusi on diskreetsus, mis tähendab seda, et aatomite hulk piiratud ruumalas on loenduv ja lõplik  ning on väljendatav ühe suure (~1023) naturaalarvuga. Keemik saab selle arvu väärtust ainult mingi tõenäosusega oletada, sest aatomite täpne kokkulugemine on võimatu. Samas on aatomite arvu määramise ülesanne arusaadavalt püstitatud, mis juhib vägisi mõtted sellele, et kui eksisteeriks kõiketeadev mõistus, siis oleks see number Temale ka teada. Ta võiks seda teadmist meiega jagada, ilma et tekiks mistahes tõlgendusraskusi nagu võiks eeldada paljude muude küsimuste korral, mida inimene tahaks Jumalale  esitada.